ર૦૧૭માં ગુજરાત કેટલું ગતિશીલ બનશે? તેવો સવાલ હાલ ચર્ચાઈ રહ્યો છે. કારણ પણ વાજબી છે. આ વર્ષના અંતમાં રાજ્યની વિધાનસભાની ચૂંટણીઓ યોજાવાની છે અને ગત વર્ષના અનેક સંવેદનશીલ મુદ્દાઓ પેન્ડિંગ છે. નરેન્દ્ર મોદીના મુખ્યમંત્રી તરીકેના કાર્યકાળમાં ‘વાઇબ્રન્ટ’ બનેલા ગુજરાતની કમાન તેમના વડા પ્રધાન પદે દિલ્હી ગયા પછી આનંદીબહેન પટેલના હાથમાં આવી હતી. રાજ્યનાં પ્રથમ મહિલા મુખ્યમંત્રી તરીકે વરાયેલાં આનંદીબહેનને શરૂઆતમાં પાવરફુલ ગણાવાયાં હતાં અને તેમણે અનેક વિકાસકામો હાથ ધરીને ગુજરાતને ‘ગતિશીલ’ કરવાનો પ્રયાસ પણ કર્યો હતો.